Aurehøj Gymnasium

Aurehøj Gymnasium (Tidligere Aurehøj Amtsgymnasium og Aurehøj Statsgymnasium) er et gymnasium, der ligger i Gentofte, nord for København. Gymnasiet er kendt for sit alsidige musikliv.

Historie 
Skolen opstod som en privat pigeskole, Ingeborg Helms' Skole, i 1906. Et godt ry gjorde, at skolen hurtigt fik flere elever, og allerede i 1908 åbnede skolen sit eget skolehus på Gersonsvej i Hellerup, tegnet af arkitekt Christen Larsen (siden overtaget af Gunnar Jørgensens Skole og nedrevet). I 1919 blev skolen imidlertid statsskole og skiftede navn til Aurehøj, efter en nærliggende høj.

I 1944 tvang den trange plads dog skolen til at flytte til dens nuværende placering i Gentofte. Den tidligere Gentofte Skole, opført 1904-06 af Andreas Thejll og udvidet 1919, blev overtaget til formålet, og anlægget blev i tiden 1941-44 udbygget. I 1986 overtog Københavns Amt gymnasiet, men gymnasiereformen af 2004 betyder, at skolen er blevet selvejende.

Skolens tidligere rektor, Marianne Zibrandtsen, er bl.a. kendt for sit arbejde i Gymnasieskolernes Rektorforening, hvor hun bl.a. markerede sig i forbindelse med gymnasiereformen af 2004. I forbindelse med Venstre-regeringens nedskæringer på gymnasieområdet i 2015-16 trådte Aurehøjs Elevråd i karakter. Skolens elever nedlagde undervisningen intet mindre end tre gange i protest mod regeringens sparelinje og gjorde sig i den omgang bemærket i både TV2, Gymnasieskolen og Metroexpress.

Kendte studenter 

 1941: Anne E. Jensen, litteraturhistoriker
 1951: Knud Heinesen, politiker
 1959: Ebbe Kløvedal Reich, forfatter og politiker
 1959: Asger Aamund, erhvervsleder
 1962: Peter Bastian, musiker
 1963: Niels la Cour, komponist
 1963: Birthe Rønn Hornbech, jurist, vicepolitimester og politiker
 1965: Inga Nielsen, operasangerinde
 ca. 1965: Søren Kragh-Jacobsen, musiker og filminstruktør
 1967: Torben Goldin, jurist og retspræsident
 1968: Asger Schnack, forfatter og forlægger
 1972: Peter Danstrup, bassist og komponist
 1972: Niels Rosing-Schow, komponist
 1981: Martin Spang Olsen, stuntman og skuespiller
 ca. 1981: Maria Charlotte Gad (alias Dodo Gad), sangerinde
 1988: Troels Mylenberg, Journalist og forfatter
 1991: Tobias Trier, sanger
 ca. 1993: Oliver Bjerrehuus, model
 1996: Jonas Bjerre (fra Mew)
 1996: Bo Madsen (fra Mew)
 1998: Andreas Hemmeth (alias DJ Encore), sangskriver, musikproducer og journalist
 1999: Mille Hoffmeyer Lehfeldt, skuespillerinde
 1999: Ask Hasselbalch, filminstruktør
 2000: Jannik Thomsen (fra Nik og Jay), sanger
 ca. 2002: Mikkel Lauritzen (alias Unge MikL), freestylerapper
 2003: Phillip Faber, komponist og dirigent
 2005: Katrine Greis-Rosenthal, skuespiller
 ca. 2006: Sara Hjort Ditlevsen, skuespillerinde (fra Per Fly's tv-serie Forestillinger)
 ca. 2006: Sebastian Aagaard-Williams, skuespiller og sanger (fra B-Boys og Jesus og Josefine)
 ca. 2008: Emma Leth, skuespillerinde og model (fra filmen Supervoksen)
 2010: Rose Marie Hermansen, skuespiller (Zafir) og model
 2011: Pernille Kaae Høier, barneskuespillerinde (Jesus og Josefine)

Årstal mangler 
 Caroline Dahl Jónsdóttir (fra tv-serien "Sommer")
 Peter Ankjær Bigaard (Pede B)
 Asger Skjold-Rasmussen (Fra Bifrost)

Referencer

Eksterne henvisninger 
 Aurehøjs hjemmeside

 
Etableret i 1906